སྦ་བཞེདནང་ང་ཚོས་ཀློག་མི་ཤེས་པའི་ཡི་གེ་དང་།བརྗོད་དོན་རྩ་བ་ནས་རྟོགས་མི་ཐུབ་པའི་རིགས་སྤྱིར་ན་མེད་ལ་བརྗོད་པ་བདེ་ཞིང་དོན་རྟོགས་སླ་བའི་དགེ་མཚན་ཕྱིས་ཀྱི་ཡིག་སྲོལ་དང་མཚུངས་སོ།འོན་ཏེ་བཙན་པོའི་དུས་རབས་ཀྱི་ཡི་གེ་ནི་གོང་ཞུས་ལྟར་བརྗོད་བྱ་རྗོད་བྱེད་གང་གི་ཐད་ནས་ཀྱང་དཀའ་ཚེགས་ཆེན་པོ་ཡིན་པས་དེ་ཕྱིར་མཁས་དབང་དགེ་འདུན་ཆོས་འཕེལ་མཆོག་གིས་མཛད་པའིདེབ་དཀརལསབོད་ཡིག་གི་སྲོལ་གསར་དུ་ཕྱེས་ནས་བཟུང་།ད་བར་ལོ་ཆིག་སྟོང་སུམ་བརྒྱ་ཙམ་རིང་སོང་ཟིན་མོད།དེའི་རིང་ལ་བོད་ཀྱི་བརྡ་དང་ཡིག་གཟུགས་གཉིས་ཀ་ཆེས་མི་འདྲ་བ་ཞིག་ནི་མ་འགྱུར་བས།ད་ལྟ་ཡང་རྒྱལ་པོའི་དུས་ཀྱི་རྡོ་རིང་སོགས་ལ་བལྟས་ཚེ་ཚིག་དོན་རགས་རིམ་ཙམ་རེ་གོ་ཐུབ་པ་ནི་བོད་མི་ཡི་གེ་བྱང་བ་ཀུན་ལ་ཡོདཅེས་གསུངས་པ་ལ་དགེ་རྒན་ཆེན་མོ་ཆབ་སྤེལ་མཆོག་ནསཆེས་མི་འདྲ་བ་ཞིག་ནི་མ་འགྱུརཞེས་པས་དོན་དུ་གང་ལ་གང་འཚམས་ཤིག་འགྱུར་བར་ཤུགས་ཀྱིས་བསྟན་པ་དང་།ཚིག་དོན་རགས་རིམ་ཙམ་རེ་གོ་ཐུབ་པཞེས་པས་ཕྲ་ཞིང་ཞིབ་པ་ཞིག་གོ་མི་ཐུབ་པ་བསྟན་ལ།བོད་མི་ཡི་གེ་བྱང་བ་ཀུན་ལ་ཡོདཅེས་པས་ཡི་གེ་ཤེས་པའི་ཚད་གཞི་ནི་སྤྱིར་བཏང་ཞིག་མ་ཡིན་པ་ཤུགས་ནས་བསྟན་གྱི་ཡོད་གསུངས་པ་ནི་དོན་ལ་གནས་པ་འབའ་ཞིག་ཏུ་འཁུམས་པས་དེ་ཕྱིརསྦ་བཞེདཀྱི་རྩོམ་པ་པོ་སྦ་གསང་སྣང་དང་དེབ་ཐེར་དེ་ཉིད་བཙན་པོའི་དུས་ཀྱི་ཡི་གེ་ཞིག་ཨེ་ཡིན་ཞེས་བློ་ལྡན་རྣམས་ལ་དགོངས་སྐོར་ཞུ་རྒྱུའོ།།